# ALARM (militær)

### Fra Wikipedia, den frie encyklopædi

Air Launched Anti Radar Missile. Bruges til at ødelægge fjendens radaranlæg. Da en radar udsender radiosignaler, 'låses' missilets søgeelektronik fast på det aktuelle radarsignal, og missilet styrer så efter affyring selv mod radarantennen.

Da missilet er en genstand i sig selv, vil den frembringe et ekko på målets egen radarskærm, og man kunne her være så smart at slukke for radaren, hvis et ekko nærmer sig hurtigt og direkte. Det vil få de fleste anti-radar-missiler til at flyve blindt og som regel ramme ved siden af, men ALARM opfører sig anderledes, når målets signal forsvinder; det styrer lodret op, og bruger resten af raketmotoren til at få så stor højde som muligt, hvorefter det udfolder en faldskærm.

Da man helst ikke vil undvære sin radar i længere tid, vil det være sandsynligt at den bliver tændt igen, når man mener, at missilet har passeret. Men nu hænger det bare i nærområdet i stor højde og lurer, og lige så snart det opfanger radarsignalet igen, tændes en sekundær motor og missilet styrer igen mod målet, blot med en meget højere angrebsvinkel og dermed sandsynligvis ude af, eller i randområdet af jordradarens 'synsfelt'.

| Denne artikel om militær er kun påbegyndt. Hvis du ved mere om emnet kan du hjælpe Wikipedia ved at udvide den.

Se også bomber og missiler

Hentet fra "http://da.wikipedia.org../../../a/l/a/ALARM_%28milit%C3%A6r%29_092c.html"

Kategorier: Påbegyndte artikler om militær | Våben

##### Views

- Artikel
- Diskussion
- Nuværende version

##### Søg

##### Andre sprog

- English
- Italiano